kardosdrur/scandi-wiki huggingface dataset:
The Ting Tings

The Ting Tings består af Jules De Martino og Katie White. Begge har tidligere slået deres folder i diverse indie-bands, inden de sammen med Simon Templeman dannede trioen Dear Eskiimo, som pga. kreative uoverensstemmelser dog siden gik i opløsning.

Derefter rykkede Jules og Katie ind i kunstnerkollektivet Islington Mill i Manchester, som er et kreativt miljø for folk med interesser inden for musik, film og teater og huser bl.a. bl.a. kunstgallerier og indspilningsstudier.

Jules De Martino og Katie White dannede The Ting Tings i 2006 og begyndte at spille deres musik til egne arrangementer, som efterhånden blev legendariske og umulige at få billetter til.

I slutningen af 2007 fik The Ting Tings en pladekontrakt med et stort etableret selskab og arbejdede på deres kommende debutalbum og en sound, der ligger et sted mellem LCD Soundsystem og canadiske Peaches.

Debutsinglen, "Great DJ", var uundgåelig på P3 i begyndelsen af marts 2008.

Debutalbummet We Started Nothing udkom i maj 2008.

Diskografi  

 We Started Nothing (2008)
 Sounds from Nowheresville (2012)
 Super Critical (2014)
 The Black Light (2018)

Referencer

Eksterne henvisninger 

 

Fra DR P3 playlistnyt
Rockgrupper fra Storbritannien
Musikgrupper fra 2007
Har spillet på Roskilde Festival
The Veronicas

The Veronicas er en australsk pop/rock duo bestående af de to enæggede tvillinger Lisa Marie og Jessica Louise Origliasso (f. 25. december 1984). 

The Veronicas udsendte i 2005 deres debutalbum i Australien, hvor de var et stort hit med over 280.000 solgte eksemplarer og tre top ti-singler.
I 2007 kom albummet Hook Me Up, som også har toppet de australske hitlister. 

Tvillingerne var i 2009 for alvor ved at være klar til at prøve kræfter med det europæiske marked og udsendte d. 5. oktober 2009 Hook Me Up i England, hvor singlen "4 Ever" ligger som et bonus track.

Nummeret blev oprindelig skrevet tilbage i 2005 af svenske Max Martin og Lukasz Gottwald til The Veronicas debutalbum The Secret Life Of men bliver nu genudsendt i både England og USA.

Referencer

Eksterne henvisninger 

 P3 Playlistnyt 

Fra DR P3 playlistnyt
Musikgrupper fra Australien
Musikgrupper fra 2004
William Joseph Snelling

William Joseph Snelling (26. december 1804 – 24. december 1848) var en amerkansk eventyrer, forfatter, digter og journalist. Hans noveller om det amerikanske indianerliv, hvor han var den første person til nøjagtigt at portrætere prærieindianerne og et af de første tilfælde til at skrive om realisme blandt de amerkanske forfattere. Snellings novellesamling var en af de tidligste i USA.

Opdagelsesrejsende fra USA
Journalister fra USA
Digtere fra USA
Personer fra Minnesota
Haftara

Haftara (hebr. "afslutning") er betegnelse for det stykke af Profeterne, som oplæses ved synagogegudstjenesten efter Toraen. Oplæsning af Haftara finder kun sted ved hovedgudstjenester på sabbater, fest- og fastedage. Ved Profeterne er der ikke lectio continua, sammenhængende læsning. Haftara læses ligesom Toraen af et medlem af menigheden, fx som i .

Kilde
 Opslag af dr.phil. Johannes Pedersen i  Salmonsens Konversationsleksikon, bd 10. side 636 

Jødedom
Rijksuniversiteit Groningen

Rijksuniversiteit Groningen er et universitet beliggende i Groningen, Nederlandene. Universtetet har ca. 5.000 ansatte og 26.500 studerende (2009).

Universitetet blev grundlagt i 1614 og er således det næstældste i Nederlandene.

Det består i dag af ti fakulteter, ni kandidatskoler og 27 forskningscentre. Universitetet er med i Coimbragruppen.

Eksterne henvisninger
 Universitetets hjemmeside

Etableret i 1614
Universiteter i Holland
Groningen
Birgit Cullberg

Birgit Ragnhild Cullberg (født 3. august 1908 i Nyköping, død 8. september 1999 i Stockholm) var en svensk balletdanser og koreograf. Hun regnes for at være en af det 20. århundredes største skandinaviske koreografer. 

Birgit Cullberg studerede ballet hos Kurt Jooss-Leeder og Lillian Karina og var i perioden 1952-57 medlem af Royal Ballet i London. I 1946 startede Cullberg sammen med Ivo Cramér Svensk Danseteater. I 1950 kom det store gennembrud med balletten, Frøken Julie. I 1960 blev hun udnævnt til regissør og koreograf ved Stockholms stadsteater. Kendte værker fra denne tid er Medea (1953), Månerenen (1957, skabt til Den Kongelige Ballet) og Fruen fra Havet (1960, efter Ibsen). Musikken til Månerenen og Fruen fra Havet blev komponeret af Knudåge Riisager.

Cullberg nåede international anerkendelse og verdensberømmelse, da hun grundlagde Cullberg Balletten i 1960'erne. Da hun trak sig tilbage i 1985, overtog hendes søn, Mats Ek, den kunstneriske ledelse af balletkompagniet frem til 1993.

Det svenske Konstnärsnämnden indstiftede Cullbergstipendiet til hendes ære. I 1979 blev hun udnævnt til æresprofessor ved Stockholms Universitet, hvor hun studerede som ung. Hun har i øvrigt modtaget den franske pris, Commendeur de l’ordre des Arts et des Lettres og den italienske Cavaliere Ufficiale.

Birgit Cullberg er begravet i mindelunden på Skogskyrkogården i Stockholm.

Referencer

Eksterne henvisninger 
 

 
 Biografi (på svensk) 
 Officiel hjemmeside for the Cullberg Balletten
 Om Cullberg Balletten på det Kgl. Teater. Fra Kulturplakaten

Personer fra Sverige
Balletdansere fra Sverige
Koreografer fra Sverige
Balletkoreografer
Carnegie Hero Fond Commission

Carnegie Hero Fond Commission eller Carnegie Hero Fund er en amerikansk-canadisk almennyttig organisation, som blev stiftet i 1904 i Pittsburgh, Pennsylvania, USA, af den skotsk fødte amerikanske filantrop Andrew Carnegie.

Formålet med fonden er at belønne hverdagens helte for udførte heltegerninger med fare for deres eget liv og helbred, blandt andet at hente mennesker ud af brændede bygninger, redde dem fra druknedøden o.a.

Belønningen er tildeling af et økonomis beløb med tilhørende medalje.

Europa 
Carnegie oprettede senere tilsvarende organisationer i 10 europæiske lande:
 Belgien (Carnegie Hero Fund) – indstiftet 13. juli 1911
 Danmark (Carnegies Belønningsfond for Heltemod) – indstiftet 30. december 1911
 Frankrig (Fondation Carnegie) – indstiftet 23. juli 1909
 Holland (Stichting Carnegie Heldenfonds) – indstiftet 23. marts 1911
 Italien (Fondazione Carnegie) – indstiftet 25. september 1911
 Norge (Carnegie Heltefond for Norge) – indstiftet 21. marts 1911
 Schweiz (The Carnegie Rescuers Foundation) – indstiftet 28. april 1911
 Storbritannien (Carnegie Hero Fund Trust) – indstiftet 21. september 1908
 Sverige (Carnegiestiftelsen) – indstiftet 6. oktober 1911
 Tyskland (Carnegie Stiftung für Lebensretter) – indstiftet i december 1910. Den tyske fond blev opløst af nazisterne i 1934 og genoprettet i 2005.

Ekstern henvisning 
 Carnegie Hero Funds Commission officielle hjemmeside (engelsk)

Organisationer fra USA
Etableret i 1904
Keak da Sneak

Charles Toby Bowens (født 21. oktober 1977), mest kendt for hans kunstnernavn Keak da Sneak, er en rapper fra Oakland, Californien. I en alder af 16 var han kendt som Z-Kush, men han blev kendt som "Keak da Sneak" som 17-årig bedst kendt som for hans scratching, sin hæse rapstemme og sit nyopfundne udtryk "hyphy" tilbage i 1994. Han er også kendt for at popularisere stilen, hvor man bære tøj fra genbrugsforretninger med en blanding af dyre 59Fifty-hatte og bling.

Rappere fra USA
Doak Snead

Doak Snead (født 24. december 1949, Bronte, Texas) er en amerikansk sanger og sangskriver. Originalt er han fra Texas, men han bor nu i Nashville, TN.
The Doak Snead Band optrådte på en musikscene i Austin i 1973 som en del af Progressive Country Music-bevægelse. Snead har optrådt i en koncert i USA's mest anerkendte festival Kerrville Folk Festival og ved en koncert med Houston Pops Orchestra i 1975.

Sangskrivere fra USA
Otto Rosing

Otto Rosing (født 9. marts 1967) er en dansk-grønlandsk filminstruktør opvokset i Ilullissat, og senere bosat i Nuuk. 
I samarbejde med filminstruktør Torben Bech har Otto Rosing instrueret grønlands første internationale spillefilm Nuummioq som blev indstillet til hovedprisen på Sundance International Filmfestival 2010. Otto Rosings yngste bror Lars Rosing spiller hovedpersonen Malik i Nuummioq.
Otto Rosing har også instrueret dokumentarfilmen Den evige flyver et portræt af kunstneren Jens Rosing. samt den grønlandske komediefilm fra 2019 Ukiutoqqami Pilluaritsi (Krudt & Kærlighed)

Filmografi 
 Den evige flyver (2004) - dokumentarfilm
 Nuummioq (2010)
 Ukiutoqqami Pilluaritsi (Krudt & Kærlighed) (2019)

Eksterne henvisninger 
 Otto Rosings hjemmeside
 

Filminstruktører fra Danmark
Personer fra Nuuk
Personer fra Ilulissat
Nicolaas Bloembergen

Nicolaas Bloembergen (født 11. marts 1920 i Dordrecht, Holland, død 5. september 2017) var en hollandsk-amerikansk fysiker og modtager af Nobelprisen i fysik i 1981.

Bloembergen tog en ph.d. i 1948 fra universitetet i Leiden, og undervejs hertil havde han studeret på Harvard University i USA under Edward Mills Purcell. Snart efter ph.d.'en vendte han tilbage til Harvard, hvor han endte som professor. Nicolaas Bloembergen har blandt andet forsket i anvendelse af laser til undersøgelse af stoffers egenskaber i form af spektroskopi. For dette arbejde modtog han Nobelprisen i 1981 sammen med med Arthur Schawlow, som han arbejdede tæt sammen med, og Kai Siegbahn. Bloembergen har også arbejdet på at forbedre maseren.

Han fik amerikansk statsborgerskab i 1958.

Eksterne henvisninger 

 Selvbiografi, nobelprize.org, 1991
 Bloembergens tale Nobel-banketten, 10. december 1981 , buzyall.narod.ru

Fysikere fra USA
Nobelprismodtagere i fysik
Nobelprismodtagere fra USA
Personer fra Dordrecht
Parasha

Parasha (hebr. פָּרָשָׁה [pārāšā] el. פְּרָשָׁה [pərāšā], ‘inddeling’; flertal parasjijót) er navnet på et af de læseafsnit, som
de fem Mosebøger var inddelt i af hensyn til
oplæsningen ved sabbatsgudstjenesterne i
synagogerne. I nytestamentlig tid havde man i Palæstina
almindeligvis en inddeling i 154 parasher, beregnet
på, at hele Loven skulle læses i løbet af tre år;
i Babylon regnede man derimod kun med
54 parasher, svarende til en etårig cyklus, og denne
ordning trængte efterhånden igennem og blev enerådende
fra det 14. århundrede.

Se også
 Haftara

Kilde 
 Opslag af dr.theol. Holger Mosbech i Salmonsens Konversationsleksikon, bd 18, s. 876

Jødedom
Torskemund (Linaria)

Torskemund (Linaria) er en slægt med ca. 100 arter, som har deres hovedudbredelsesområde omkring Middelhavet. Det er én- eller flerårige urter med hårløse, spinkle stængler, der er oprette, nedliggende, krybende eller hængende. Bladene er hele og kransstillede ved grunden, mens de er spredtstillede op ad stænglen. De er linje- til lancetformede eller runde og langstilkede. Blomsterne  er samlet i endestillede stande eller fra bladhjørnerne. Blomsten er uregelmæssig og 5-tallig med en tolappet overlæbe og en trelappet underlæbe. Desuden har hver blomst en tydelig spore (deraf det danske navn). Frugterne er kuglerunde kapsler med mange frø.

 Almindelig torskemund (Linaria vulgaris)
 Alpetorskemund (Linaria alpina)
 Stribet torskemund (Linaria repens)

Note

Vejbred-familien
Arthur Schawlow

Arthur Leonard Schawlow (født 5. maj 1921, død 28. april 1999) var en amerikansk fysiker, der for sit arbejde med udviklingen af laseren modtog Nobelprisen i fysik i 1981.

Schawlow voksede op i Canada og fik sin uddannelse på University of Toronto, hvor han tog en ph.d. Derefter flyttede han til Columbia University i New York, hvor han arbejdede sammen med Charles Townes. I 1951 flyttede han og Townes videre til Bell Labs, hvor de skabte det teoretiske grundlag for laseren. Efter ti år på Bell blev han udnævnt til professor på Harvard University, hvor han forblev til sin pensionering i 1996. 

Arthur Schawlow arbejdede hovedsageligt inden for optik, og efter at laseren blev skabt, arbejdede han sammen med Nicolaas Bloembergen om brugen af denne til spektrografi, for hvilket de blev tildelt Nobelprisen i 1981 sammen med Kai Siegbahn. Ved siden af dette område foretog han også eksperimenter med superledere og inden for kernemagnetisk resonans. 

I 1991 blev der indstiftet en pris til hans ære, Arthur L. Schawlow-prisen for laservidenskab, der tildeles forskere, der har opnået fine resultater inden for grundforskning ved hjælp af laser.

Eksterne henvisninger 
 Selvbiografi, nobelprize.org, 1991

Fysikere fra USA
Nobelprismodtagere i fysik
Nobelprismodtagere fra USA
Linaria

Linaria Kan henvise til:

 Torskemund (Linaria), en planteslægt
 Linaria vulgaris, også kaldet Almindelig torskemund, en urt i torskemundslægten

 Linaria (fugl), en slægt i familien finker
 Linaria flavirostris, også kaldet Bjergirisk, en fugl i linariaslægten
Torskemund

Torskemund kan henvise til flere artikler:

 Torskemund (Chaenorhinum) – en planteslægt (Chaenorhinum)
 Torskemund (Cymbalaria) – en planteslægt (Cymbalaria)
 Torskemund (Kickxia) – en planteslægt (Kickxia)
 Torskemund (Linaria) – en planteslægt (Linaria)
Esix Snead

Esix Snead (født 7. juni 1976) i Fort Myers, Florida) er en tidligere Major League Baseball-outfielder for New York Mets (2002, 2004). Snead var kendt for sin fart med 507 stolen base i kun 9 små ligasæsoner, men kun fire i to korte optrædener med New York Mets.

Baseballspillere fra USA
Kai Siegbahn

Kai Manne Börje Siegbahn (født 20. april 1918 i Lund, død 20. juli 2007) var en svensk fysiker og modtager af Nobelprisen i fysik i 1981.

Siegbahn blev født i Stockholm og var søn af Manne Siegbahn, der selv modtog Nobelprisen i fysik, hvilket skete i 1924. Kai Siegbahn fulgte i sin fars fodspor og opnåede et doktorat fra Stockholms Universitet i 1944. Senere blev han professor ved Kungliga Tekniska Högskolan efterfulgt af Uppsala Universitet, hvor han overtog sin det professorat, hans far tidligere havde haft.

Kai Siegbahn forskede blandt andet i spektroskopi, og han udviklede metoden til elektronspektroskopi til kemiske analyser, som også kendes som röntgen-fotoelektron spektroskopi. Dette arbejde var baggrunden for tildelingen af Nobelprisen, som han delte med Arthur Schawlow og Nicolaas Bloembergen.

Kildeangivelser

Eksterne henvisninger 
 

 CV, nobelprize.org

Fysikere fra Sverige
Nobelprismodtagere i fysik
Personer fra Lund
Nobelprismodtagere fra Sverige
Medlemmer af Kungliga Ingenjörsvetenskapsakademien
Medlemmer af Kungliga Vetenskapsakademien
Svenskere i 1900-tallet
Svensksprogede forfattere fra Sverige
International Watch Company

International Watch Company også kaldet IWC, er en højkvalitets urfabrikant beliggende i Schaffhausen i Schweiz. Virksomheden blev grundlagt i 1868.

Eksterne henvisninger 

Armbåndsursproducenter fra Schweiz
J.C. Snead

Jesse Carlyle "J.C." Snead (født 14. oktober 1940) er en amerikansk professionel golfspiller som har vundet talrige turneringer i både PGA Tour og Champions Tour. Snead er nevø til den legendariske Sam Snead.

Golfspillere fra USA
Almindelig torskemund

 
Almindelig torskemund (Linaria vulgaris) er en 20-50 cm høj urt, der vokser i vejkanter og på dyrket jord. Nektaren i de tæt lukkede læbeblomster kan kun udnyttes af tunge eller meget langsnablede insekter (humlebier og sommerfugle). Planten er rig på flavon-stoffer.

Beskrivelse 
Almindelig torskemund er en flerårig, urteagtig plante med en opstigende til opret vækst. Stænglerne er hårløse og runde i tværsnit. Bladene er kransstillede forneden, men spredtstillede op langs stænglerne. De er linjeformede og helrandede med en meget kort stilk.

Blomstringen sker i juli-september, hvor man finder blomsterne samlet i endestillede, meget kompakte klaser. Hver enkelt blomst er uregelmæssig og 5-tallig med en tolappet overlæbe og en trelappet underlæbe samt en lang spore underneden kronen. Kronbladene er lysegule med en orangerød pukkel på underlæben. Frugterne er runde kapsler med mange frø.

Rodnettet er dybtgående med en spinkel hovedrod og talrige, fine trævlerødder. Planten danner underjordiske udløbere, sådan at den kan blive bestanddannende.

Højde x bredde og årlig tilvækst: 0,35 x 0,20 m (35 x 20 cm/år), heri ikke medregnet skud fra udløbere.

Voksested 

arten er udbredt i Lilleasien, Kaukasus, Centralasien, Østasien og det meste af Europa, herunder også i Danmark, hvor den er almindelig på tør, åben bund i klitter, på overdrev, vejkanter op dyrket jord.

Den er knyttet til lysåbne voksesteder på porøse, veldrænede og grusede jordtyper, gerne med et højt kalkindhold. Arten var oprindeligt hjemmehørende på strandvolde langs kysterne, men skovrydningen i bondestenalderen skabte nye voksesteder for den.

På strandvolden mod Lillebælt ved Troldsmose i Gråsten Skovdistrikt vokser arten sammen med bl.a. draphavre, engelskgræs, følfod, alm. kvik, alm. kællingetand, alm. rajgræs, sankthansurt, strandkål, bidende stenurt, blæresmælde, gåsepotentil, hvid snerre, kruset skræppe, krybende potentil, mørk kongelys, prikbladet perikon, strandarve, strandkvan, strandmælde og vild gulerod

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Gule blomster
Tørketålende planter
Kalkbundsplanter
Sheamus

Stephen Farrelly (født 28. januar 1978) er en irsk wrestler og skuespiller, der er bedre kendt under ringnavnet Sheamus. Han er på kontrakt med World Wrestling Entertainment (WWE), hvor han wrestler på tv-programmet RAW.  

Inden Sheamus skrev kontrakt med WWE wrestlede han i Irish Whip Wrestling, hvor han vandt organisationens titel to gange. I Florida Championship Wrestling (FCW), hvor WWE udvikler mange af deres kommende wrestlere, vandt han FCW's titel én gang. I WWE fik han i december 2009 et kæmpe gennembrud, da han yderst overraskende besejrede den syvdobbelte og regerende verdensmester John Cena i en VM-titelkamp ved WWE's TLC: Tables, Ladders & Chairs. Han havde vundet rettighederne til VM-titelkampen nogle uger tidligere under en episode af RAW i en speciel battle royal med wrestlere, der med undtagelse af Randy Orton udelukkende bestod af wrestlere, der aldrig havde været verdensmester.

Eksterne henvisninger 
 
 

Wrestlere
Sportsfolk fra Irland
Vexin

Vexin er en tidligere region i Frankrig som siden det 10. århundrede var delt mellem det normanniske Vexin (Vexin normand) og det franske Vexin (Vexin français).

Vexin er afledt af navnet på den galliske stamme veliocassi som havde hovedstad i Rouen. Senere blev området en region. De normanniske angreb under Rollo blev bragt til ophør ved Saint-Clair-sur-Epte-traktaten som blev underskrevet i efteråret 911 mellem frankernes konge Karl den Enfoldige (konge 898-922) og Rollo. Traktaten grundlagde hertugdømmet Normandiet og satte dets grænser mod kongedømmet Frankrig langs floden Epte. Det delte Vexin i to dele:

 Det normanniske Vexin, som blev en del af hertugdømmet Normandiet og nu er en del af den franske région Haute-Normandie. Den er afgrænset af floderne Epte, Andelle og Seinen. 
 Den franske del af Vexin forblev en del af Île-de-France. Det består af dagens departementet Val-d'Oise og Yvelines og er afgrænset af floderne Epte, Oise og Seinen. En regional naturpark blev grundlagt i det franske Vexin i 1995.

Normandiet
European Bank for Reconstruction and Development

European Bank for Reconstruction and Development (EBRD), etableret i 1991, er en europæisk udviklingsbank, ejet af 61 lande og to internationale institutioner.

EBRDs hovedkvarter er beliggende i London.

Bankens formål er at finansiere opbygning af markedsokonomier i 30 lande fra centraleuropa  og centralasien  samt støtte tidligere kommunistiske lande i deres proces for etablering af den private sektor.

Betingelserne for støtte de pågældende lande er en forpligtelse til at fastholde demokratiske principper.

Modtagerlande 
Følgende lande er medlemmer og modtagerlande: 
Albanien
Armenien
Azerbaijan 
Hviderusland 
Bosnien-Hercegovina
Bulgarien
Kroatien
Estland
Georgien
Ungarn
Kazakhstan
Kyrgyzstan
Makedonien
Moldova
Mongoliet
Montenegro
Polen
Rumænien
Rusland
Serbien
Slovakiet 
Slovenien
Tajikistan
Tyrkiet
Turkmenistan
Ukraine
Uzbekistan

Finansiering

Lande
Følgende lande finansierer bankens arbejde: 
Australien
Belgien
Canada
Cypern
Danmark
Egypten
Finland
Frankrig
Grækenland 
Holland
Island
Irland
Israel
Italien
Japan
Luxembourg
Malta
Mexico
Marokko
New Zealand
Norge
Portugal
Syd Korea 
Spanien
Sverige
Schweiz
Storbritannien
Tjekkiet 
Tyskland
USA
Østrig

Institutioner 
Følgende institutioner  finansierer bankens arbejde:
 Det Europæiske Fællesskab
 Den Europæiske Investeringsbank

Ekstern henvisning
EBRDs hjemmeside (engelsk) 

Banker
Organisationer i Europa
Easy Come, Easy Go

Easy Come, Easy Go er en amerikansk film fra 1967. Filmen, hvis hovedrolle blev spillet af Elvis Presley, blev produceret af Hal B. Wallis på Paramount Pictures og med John Rich som instruktør.

Filmen blev indspillet fra 12. september til slutningen af oktober 1966 og havde premiere den 22. marts 1967. Den havde dansk premiere den 2. juni 1967. 

Easy Come, Easy Go var den 23. i rækken af film med Elvis Presley og blev filmet 'on location' på USS GALLANT, en større minestryger, på Long Beach Naval Station, San Pedro, Los Angeles, Californien samt i Hollywood. Filmen, hvis manuskript blev skrevet af Allan Weiss og Anthony Lawrence, handler om en søofficer i U.S. Navy, som er dykker og skattejæger i sin fritid. Han finder et skibsvrag med en skat om bord, men må ud i et opgør med nogle skumle typer, inden han omsider får bjærget sin guldskat. Dette viser sig imidlertid at være kobbermønter, deraf filmens titel: 'Det der kommer let, går let'.

Den danske titel på Easy Come, Easy Go var Easy Come, Easy Go.

Rollebesætningen 
De væsentligste roller i Easy Come, Easy Go var således fordelt:
 Elvis Presley - Ted Jackson
 Dodie Marshall - Jo Symington
 Pat Priest - Dina Bishop
 Pat Harrington - Judd Whitman
 Skip Ward - Gil Carey

Musik 
En EP-plade med samme titel som filmen blev indspillet hos Paramount Studio Recording Stage i Hollywood i slutningen af september 1966 og udsendt samtidig med filmens premiere. Det var i øvrigt den sidste gang der blev udgivet nyt materiale fra Presley på en EP-plade.

EP'en indeholder seks sange, alle sunget af Elvis Presley i filmen. En syvende sang, "She's A Machine" (Joy Byers), blev indspillet samtidig, men blev ikke benyttet i filmen. Den blev først udsendt i november 1968 på opsamlings-LP'en Singer Presents Elvis Singing Flaming Star And Others. En ottende sang, "Leave My Woman Alone" (Ray Charles), blev indspillet den 28. september 1966, men blev heller ikke brugt i filmen, og er aldrig udsendt på plade. Sangen blev oprindeligt indspillet af Ray Charles i 1956.

EP-pladen Easy Come, Easy Go består af flg. indspilninger:

Side 1
 "Easy Come, Easy Go" (Sid Wayne, Ben Weisman) – indspillet 28. september 1966
 "Love Machine" (Chuck Taylor, Fred Burch, Gerald Nelson) – indspillet 29. september 1966
 "Yoga Is As Yoga Does" (Fred Burch, Gerald Nelson) – indspillet 29. september 1966 (duet med Elvis og Elsa Lanchester)

Side 2
 "You Gotta Stop" (Bernie Baum, Bill Giant, Florence Kaye) – indspillet 29. september 1966
 "Sing You Children" (Fred Burch, Gerald Nelson) – indspillet 28. september 1966
 "I'll Take Love" (Dolores Fuller, Mark Barker) – indspillet 28. september 1966

Referencer

Eksterne henvisninger 
 

Elvis Presley-film
Amerikanske film fra 1967
Musicalfilm fra USA